Atzinumi 23-TA-168
Izdrukāts 02.05.2023. 12.37
Atzinumi 23-TA-168
Izdrukāts 02.05.2023. 12.37
23-TA-168: Noteikumu projekts (Jauns)
Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Atbalsts ieguldījumiem mazajās lauku saimniecībās"

Valsts kanceleja lūdz precizēt noteikumu projekta anotācijas 6.sadaļu, to aizpildot korekti: 
1) noteikumu projekta apspriešanā ar sabiedrības pārstāvjiem izmantotais līdzdalības veids ir publiskā apspriešana nevis sabiedriskā apspriede kā norādīts 6.2.apakšpunktā, iepriekšminētais apakšpunkts papildināms ar publiskās apspriešanas korektu saiti: https://tapportals.mk.gov.lv/public_participation/3a37afa8-2dc9-4148-ad64-4109970dd460. Ja kā līdzdalības veids tika izmantota arī sabiedriskā apspriede (šobrīd TAP portālā par to nav norāžu), noteikumu projekta anotācijas 6.sadaļā jāatspoguļo visi izmantotie veidi sabiedrības iesaistei;
2) 6.3.apakšpunktā jāsniedz īss apkopojums par sabiedrības līdzdalības iespēju nodrošināšanas laikā saņemtajiem būtiskākajiem priekšlikumiem, norādot arī to sniedzējus - vēršam uzmanību, ka anotācijai pretēji 6.3.apakšpunktā norādītajai informācijai nav pievienots publiskās apspriešanas laikā saņemto viedokļu apkopojums. Vienlaikus aicinām šo apkopojumu pievienot kā papildus dokumentu nevis kā anotācijas pielikumu. Kā arī vēršam uzmanību, ka publiskās apspriešanas saitē TAP portāla publiskajā vidē ir redzams viens privātpersonas sniegtais priekšlikums, par kuru nav sniegta atgriezeniskā saite anotācijas 6.sadaļā. 

